ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये / केंद्रशासित प्रदेशांकडील कोविड -19 प्रतिबंधक लसींबाबत अद्ययावत माहिती
राज्ये / केंद्रशासित प्रदेशांना 112 कोटींपेक्षा अधिक मात्रा पुरविण्यात आल्या
राज्ये / केंद्रशासित प्रदेशांकडे अजूनही 13 कोटींपेक्षा अधिक शिल्लक मात्रा उपलब्ध
देशभरातल्या कोविड–19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे त्यामुळे राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करीत आहे. केंद्र सरकार कोविड -19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 % लसींची खरेदी करेल आणि राज्ये आणि केंद्रशासित प्रदेशांना त्याचा  पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,12,93,57,545
|
|
BALANCE AVAILABLE
|
|
13,45,61,536
केंद्र सरकारने आतापर्यंत 112 कोटींपेक्षा जास्त  लसींच्या मात्रा राज्ये / केंद्रशासित प्रदेशांना विनामूल्य आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 13 कोटी  न वापरलेल्या मात्रा अजूनही शिल्लक आहेत.
पंतप्रधान कार्यालय
पंतप्रधान आणि कोरिया गणराज्याचे राष्ट्रपती यांच्यात दूरध्वनीवरून संभाषण
नवी दिल्ली, 9 एप्रिल 2020
पंतप्रधान नरेंद्र मोदी यांनी आज कोरिया गणराज्याचे राष्ट्रपती मून जे -इन यांच्याशी दूरध्वनीवरून संवाद साधला.
पंतप्रधान मोदींनी गेल्या वर्षी केलेल्या कोरिया दौऱ्याची आठवण करून दिली आणि दोन्ही देशांमधील वाढत्या संबंधांबद्दल समाधान व्यक्त केले.
दोन्ही नेत्यांनी कोविड -19 या जागतिक महामारी आणि जागतिक आरोग्य प्रणाली आणि आर्थिक परिस्थितीसमोर निर्माण झालेल्या आव्हानांवर चर्चा केली. महामारीचा सामना करण्यासाठी दोन्ही देशांनी केलेल्या उपाययोजनांची त्यांनी परस्परांना माहिती दिली.
या संकटावर मात करण्यासाठी कोरियाने दिलेल्या तंत्रज्ञान- आधारित प्रतिसादाबद्दल पंतप्रधानांनी प्रशंसा केली. भारतीय अधिकाऱ्यांनी महामारीचा सामना करण्यासाठी एकजुटीच्या उद्देशाने ज्याप्रकारे भारतीयांना प्रोत्साहित केले, त्याची राष्ट्रपती मून जे -इन यांनी प्रशंसा केली.
भारतातील कोरियन नागरिकांना भारतीय अधिकाऱ्यांकडून दिल्या जात असलेल्या मदतीबद्दल कोरियन राष्ट्रपतींनी पंतप्रधानांचे आभार मानले.
पंतप्रधानांनी भारतीय कंपन्यांकडून पुरवल्या जाणाऱ्या वैद्यकीय उपकरणांचा पुरवठा आणि वाहतूक सुलभ केल्याबद्दल कोरियन सरकारचे कौतुक केले.
दोन्ही देशांचे तज्ञ कोविड -19 च्या उपायांवर संशोधन करताना एकमेकांशी सल्लामसलत करतील आणि अनुभवांची देवाणघेवाण करतील याबाबत उभय नेत्यांनी सहमती दर्शविली.
कोरियात होणाऱ्या आगामी राष्ट्रीय विधानसभा निवडणुकांसाठी पंतप्रधानांनी राष्ट्रपती मून यांना शुभेच्छा दिल्या.
G.Chippalkatti/S.Kane/P.Malandkar
(
मंत्रिमंडळ
जम्मू आणि काश्मीरसाठी पंतप्रधानांच्या विकास पॅकेज 2015 अंतर्गत पाकव्याप्त जम्मू आणि काश्मीर आणि छांब मधल्या विस्थापित कुटुंबांसाठी मंत्रिमंडळाने 30.11.2016 रोजी मंजूर केलेल्या पुनर्वसन पॅकेजमधे 5,300 विस्थापित कुटुंबांचा समावेश करायला केंद्रीय मंत्रिमंडळाची मंजूरी
नवी दिल्ली, 9 ऑक्टोबर 2019
जम्मू आणि काश्मीरसाठी पंतप्रधानांच्या विकास पॅकेज 2015 अंतर्गत पाकव्याप्त जम्मू आणि काश्मीर आणि छांब मधल्या विस्थापित कुटुंबांसाठी मंत्रिमंडळाने 30.11.2016 रोजी मंजूर केलेल्या पुनर्वसन पॅकेजमधे 5,300 विस्थापित कुटुंबांचा समावेश करायला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने मंजूरी दिली. या विस्थापित कुटुंबांनी जम्मू आणि काश्मीर मधून बाहेर जाण्याचा निर्णय सुरुवातीला घेतला होता, मात्र नंतर ते जम्मू आणि काश्मीरमध्ये स्थायिक झाले होते.
लाभ:
या मंजूरीमुळे ही विस्थापित कुटुंब सध्याच्या योजने अंतर्गत साडेपाच लाख रुपये आर्थिक सहाय्य मिळण्यास पात्र ठरतील, तसेच त्यांना कायम स्वरुपी उत्पन्न देखील मिळेल.
जम्मू आणि काश्मीर मधे 1947 साली पाकिस्तानी संग्रामात 31,619 कुटुंबांनी पाकव्याप्त जम्मू आणि काश्मीरमधून जम्मू आणि काश्मीरमध्ये स्थलांतर केले होते. त्यापैकी 26,319 कुटुंब जम्मू आणि काश्मीरमध्ये स्थायिक झाली तर 5,300 कुटुंबांनी सुरुवातीला देशाच्या अन्य भागात जाण्याचा निर्णय घेतला होता. पुढे 1965 आणि 1971 च्या भारत-पाक युद्धादरम्यान छांब नियाबात परिसरातून आणखी 10,065 कुटुंब विस्थापित झाली यापैकी 3,500 कुटुंब 1965 च्या युद्धादरम्यान तर 6,565 कुटुंब 1671 च्या युद्धादरम्यान विस्थापित झाली.
केंद्रीय मंत्रिमंडळाने 30.11.2016 रोजी मंजूरी दिलेल्या पॅकेज अंतर्गत 36,384 विस्थापित कुटुंबांना सामावून घेण्यात आले. यापैकी 26,319 कुटुंब पाक व्याप्त जम्मू-काश्मीरमधून, तर 10,065 छांब नियाबात परिसरातून विस्थापित झाली होती. पाक व्याप्त जम्मू-काश्मीरमधील 5,300 कुटुंब ज्यांनी देशाच्या अन्य भागात जाण्याचा निर्णय सुरुवातीला घेतला होता. त्यांचा या पॅकेज मध्ये समावेश करण्यात आला नव्हता. आता या कुटुंबांचा या पॅकेजमध्ये समावेश करण्यात आला आहे.
N.Sapre/S.Kane/D.Rane
(Visitor Counter : 136
आरोग्य आणि कुटुंब कल्याण मंत्रालय
कोविड 19 : गैरसमज आणि तथ्ये
15-18 वयोगटासाठी कोवॅक्सिन लसीला जागतिक आरोग्य संघटनेने आपत्कालीन वापरासाठी मंजुरी दिल्याचा दावा काही माध्यमांमधून केला जात असून तो दिशाभूल करणारा आहे
नवी दिल्ली, 7 जानेवारी 2022
15-18 वयोगटासाठी कोवॅक्सिन लसीला जागतिक आरोग्य संघटनेने आपत्कालीन वापरासाठी मंजुरी दिलेली नसतानाही काही माध्यमांमधून या लसीला मंजुरी दिल्याचा दावा केला जात असून तो दिशाभूल करणारा आहे. हे वृत्त अत्यंत चुकीचे, दिशाभूल करणारे आणि सत्याची शहानिशा न करता केलेले आहे.
आरोग्य आणि कुटुंब कल्याण मंत्रालयाने मार्गदर्शक तत्त्वे जारी केली आहेत. या मार्गदर्शक तत्वांमध्ये जागतिक आरोग्य संघटनेने आपत्कालीन वापरासाठी मंजुरी दिल्याचा कुठेही उल्लेख नाही. 27 डिसेंबर 2021 रोजी केंद्रीय आरोग्य मंत्रालयाने जारी केलेली मार्गदर्शक तत्वांमध्ये पृष्ठ 4 वरील उप-शीर्षक  वर “15-18 वर्षे वयोगटातील नवीन लाभार्थी” या शीर्षकाखाली, म्हटले आहे की “या लाभार्थ्यांसाठी, केवळ कोवॅक्सिन लसीकरणाचा पर्याय उपलब्ध असेल. कोवॅक्सिन ही 15-18 वयोगटासाठी मंजुरी मिळालेली एकमेव लस आहे".
24 डिसेंबर 2021 रोजी 12-18 वर्षे वयोगटातील कोवॅक्सिन लसीसाठी CDSCO या राष्ट्रीय नियामकाने आपत्कालीन वापरासाठी मंजुरी दिली होती. त्यानंतर, 15-18 वर्षे वयोगटातील मुलांच्या लसीकरणासाठी आणि इतर सह्व्याधी असलेल्यांसाठी खबरदारी म्हणून मात्रा देण्याबाबत 27 डिसेंबर 2021 रोजी केंद्रीय आरोग्य मंत्रालयाने मार्गदर्शक तत्त्वे जारी केली होती.
आरोग्य मंत्रालयाच्या संकेतस्थळावर ती उपलब्ध आहेत आणि
ttps://www.mohfw.gov.in/pdf/GuidelinesforCOVID19VaccinationofChildrenbetween15to18yearsandPrecautionDosetoHCWsFLWs&60populationwithcomorbidities.pdf यावर पाहता येतीलS.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी नागरी सेवा दिनानिमित्त नागरी कर्मचाऱ्यांना दिल्या शुभेच्छा आणि सरदार पटेल यांना वाहिली श्रद्धांजली
नवी दिल्ली, 21 एप्रिल 2020
पंतप्रधान नरेंद्र मोदी यांनी आज नागरी सेवा दिनानिमित्त नागरी कर्मचारी आणि त्यांच्या कुटुंबीयांना सुभेच्छा दिल्या तसेच सरदार पटेल यांना श्रद्धांजली वाहिली.
"आज नागरी सेवा दिनानिमित्त मी, सर्व नागरी कर्मचारी आणि त्यांच्या कुटुंबियांना शुभेच्छा देतो. भारताने कोविड-19 वर यशस्वीरीत्या मात करावी यासाठी ते करत असलेल्या प्रयत्नांचे मी कौतुक करतो. गरजू व्यक्तींना मदत करण्यासाठी आणि प्रत्येकजण निरोगी राहील हे सुनिश्चित करण्यासाठी ते 24 तास काम करत आहेत.
नागरी सेवा दिनानिमित्त महान सरदार पटेल यांना मी श्रद्धांजली अर्पण करतो, ज्यांनी आपला प्रशासकीय आराखडा तयार केला आणि विकासाभिमुख आणि दयाळू व्यवस्था निर्माण करण्यावर भर दिला",असे पंतप्रधानांनी आपल्या संदेशात म्हटले आहे.
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
गेल्या 24 तासात ऑक्सिजन एक्स्प्रेसनी जवळपास 150 टन प्राणवायू पोचवला
वैद्यकीय वापरासाठीचा द्रवरूप प्राणवायू  घेऊन आलेल्या ऑक्सिजन एक्स्प्रेस महाराष्ट्रातील नाशिक व उत्तर प्रदेशातील लखनऊ येथे पोहोचल्या
प्रवासादरम्यान नागपूर आणि वाराणसी या शहरांमध्ये वैदयकीय कारणांसाठीचा प्राणवायूचे काही टँकर्स त्या भागातील प्राणवायूची गरज लक्षात घेऊन उतरवण्यात आले.
आज लखनऊ येथून तिसऱ्या ऑक्सिजन एक्स्प्रेसने आपल्या प्रवासाला आरंभ केला.
प्राणवायू वाहतूकीसाठी आणखी रेल्वेगाड्यांचे नियोजन
ऑक्सिजन एक्स्प्रेसच्या जलद वाहतूकीसाठी ग्रीन कॉरिडॉर्सची मदत
कोविड-19 विरुदध सुरू असलेल्या लढाईत सहभाग देत भारतीय रेल्वेने ऑक्सिजन एक्स्प्रेस सुरू केली आहे. द्रवरूप वैद्यकीय प्राणवायूने भरलेले टँकर्स घेऊन आलेल्या ऑक्सिजन एक्स्प्रेसेस आज महाराष्ट्रातील नाशिक आणि उत्तर प्रदेशातील लखनऊ येथे पोहोचले. काही टँकर वाटेतील नागपूर आणि वाराणसी येथे संबधित भागातील प्राणवायूची गरज लक्षात घेऊन उतरवण्यात आले. याशिवाय आज सकाळी लखनऊ येथून तिसऱ्या ऑक्सिजन एक्स्प्रेसने आपल्या प्रवासाला आरंभ केला.
आंध्रप्रदेश, दिल्ली यासारख्या काही राज्यांनी अजून अशा एक्स्प्रेस पाठवण्याबाबत रेल्वेशी चर्चा सुरू केली आहे. नोंद घेण्यासारखी बाब म्हणजे वैद्यकीय वापरासाठीच्या द्रवरुप प्राणवायूने भरलेले टँकर्सचा विशाखापट्टणम व बोकारो येथे जाण्यासाठीचा प्रवास भारतीय रेल्वेच्या रो-रो सेवेमार्फत सुरू आहे.
वैद्यकीय वापरासाठीच्या प्राणवायूची उत्तर प्रदेशची गरज भागवण्यासाठी लखनऊ व वाराणसी दरम्यान विशेष प्रवासी मार्ग  तयार केला आहे. हे 270 किमी चे अंतर ताशी सरासरी 62.35 किमी वेगाने धावणाऱ्या रेल्वेगाडीमुळे 4 तास 20 मिनिटात कापले जाते. आतापर्यंत 10 कंटेनर्सनी जवळपास 150 टन प्राणवायू पोहोचवला आहे.
लांब पल्ल्यासाठी रेल्वेने प्राणवायूची वाहतूक करणे हे रस्ते वाहतूकीपेक्षा जलद गतीने होते. रेल्वे वाहतूक पूर्णवेळ  सुरू राहू शकते .
गेल्या वर्षीच्या टाळेबंदीत रेल्वेने अत्यावश्यक जीवनोपयोगी वस्तूंची वाहतूक करून पुरवठा साखळी अबाधित राखली होती, आणि संकटाच्या काळात देशसेवेचे कर्तव्य बजावले होते.
श्रम आणि रोजगार मंत्रालय
केंद्रीय मंत्री भूपेंदर यादव यांच्या हस्ते डिजिसक्षमचा आरंभ- युवावर्गातील रोजगारक्षमता वृद्धींगत करण्याच्या उद्देशाने कामगार मंत्रालय व मायक्रोसॉफ्ट इंडिया यांचा संयुक्त उपक्रम
नवी दिल्ली, 30 सप्टेंबर 2021
केंद्रीय कामगार आणि रोजगार मंत्री भूपेंदर यादव यांनी आज डिजिसक्षम उपक्रमाचा प्रारंभ केला. डिजिसक्षम हा दिवसेंदिवस तंत्रज्ञानस्नेही होत चाललेल्या नव्या युगात युवावर्गाला आवश्यक असलेल्या रोजगारक्षमता वृद्धीगत करण्यासाठी सहाय्य करणारा उपक्रम आहे. हा मायक्रोसॉफ्ट इंडियाचा संयुक्त उपक्रम म्हणजे ग्रामीण व निमशहरी भागातील युवावर्गाला सहाय्यकारी असणाऱ्या सरकारच्या सध्याच्या अनेक कार्यक्रमाचा एक विस्तारित भाग आहे.
डिजिसक्षमच्या पुढाकाराने, पहिल्या वर्षात मुलभूत कौशल्यांसह प्रगत गणनासारखी कौशल्ये 3 लाखांहून जास्त विद्यार्थ्यांना विनामुल्य हस्तगत करता येतील. रोजगाराच्या शोधातील व्यक्ती राष्ट्रीय करिअर सेवा पोर्टल www.ncs.gov.in)च्या माध्यमातून प्रशिक्षण घेऊ शकतात. निमशहरी भागातील आणि सोयी सुविधा उपलब्ध नसलेल्या कुटुंबातील व्यक्ती तसेच कोविडच्या काळात रोजगार गमावलेल्या व्यक्तीना या उपक्रमात प्राधान्य असेल.
वेगवान तंत्रज्ञानाबरोबर स्वतःला अद्ययावत राखणे, सतत कौशल्ये शिकणे वा त्यांची पुन्हा उजळणी करणे आणि ती वृद्धींगत करणे आवश्यक असल्याचे केंद्रीय मंत्र्यांनी यावेळी नमूद केले.
या नवीन उपक्रमामुळे रोजगाराच्या शोधातील जवळपास 1 कोटी व्यक्तींनी राष्ट्रीय करीअर सेवा या पोर्टलवर नोंदणी केली असून त्यांना जावास्क्रिप्ट, डेटा विज्युअलायझेशन, अडवान्स एक्सेल, पॉवर Bi. एचटीएमएल, प्रोग्रॅमिंग लॅन्ग्वेज, सॉफ्टवेअर डेवलपमेंट फन्डामेंटल्स, कोडिंगची तोंडओळख अश्या डिजिटल अर्थव्यवस्थेत आवश्यक कौशल्यक्षेत्रांमध्ये प्रशिक्षण घेता येईल. स्थानिक पातळीवर डिजिसक्षमची अंमलबजावणी आगाखान ग्रामीण सहाय्य कार्यक्रम भारत  यांच्याकडून होणार आहे.
डिजिसक्षम हा नाविन्यपूर्ण उपक्रम पहिल्या वर्षांत 3,00,000 पेक्षा जास्त विद्यार्थ्यांना तंत्रज्ञानस्नेही करेल. प्रोग्रॅमिंग लँग्वेजेस, माहिती विश्लेषण, सॉफ्टवेअर डेवलपमेंट फंडामेंटल्स, सुधारित डिजिटल प्रोडक्टीविटी अशी अनेक मायक्रोसॉफ्टची संसाधने राष्ट्रीय करीअर सेवा पोर्टलवरून वापरता येतील.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 232
सहकार मंत्रालय
नव्या राष्ट्रीय सहकार धोरणाचा मसुदा तयार करण्यासाठी नेमलेल्या राष्ट्रीय स्तरावरील समितीचे अध्यक्ष सुरेश प्रभू यांनी आज नवी दिल्ली येथे केंद्रीय गृह आणि सहकार मंत्री अमित शाह यांच्या समोर सादरीकरण प्रस्तुत केले
या बैठकीदरम्यान समितीच्या सदस्यांनी केंद्रीय गृहमंत्री अमित शाह यांना धोरणाच्या मसुद्यात निर्देशित उद्दिष्ट्ये, दृष्टीकोन यांसह विविध क्षेत्रातील महत्त्वाच्या शिफारसींविषयी थोडक्यात माहिती दिली
पंतप्रधान नरेंद्र मोदी यांचे ‘सहकारातून समृद्धी’चे स्वप्न साकार करण्याविषयी तसेच नव्या धोरणाच्या माध्यमातून सहकार चळवळ तळाच्या स्तरापासून बळकट करण्याविषयी केंद्रीय गृह आणि सहकार मंत्री अमित शाह यांनी केले मार्गदर्शन
राज्य सरकारे, केंद्रीय मंत्रालये तसेच विभाग, राष्ट्रीय सहकारी संस्था यांच्यासह सहकार क्षेत्रातील सर्व भागधारकांशी चर्चा केल्यानंतर जुलै 2023 मध्ये नवे सहकार धोरण जारी होण्याची शक्यता
नवी दिल्ली, 5 जून 2023
नव्या राष्ट्रीय सहकार धोरणाचा मसुदा तयार करण्यासाठी नेमलेल्या राष्ट्रीय स्तरावरील समितीचे अध्यक्ष सुरेश प्रभू यांनी आज नवी दिल्ली येथे केंद्रीय गृह आणि सहकार मंत्री अमित शाह यांच्या समोर सादरीकरण प्रस्तुत केले.समितीतील इतर सदस्य तसेच केंद्रीय सहकार मंत्रालयातील वरिष्ठ अधिकारी देखील या बैठकीत सहभागी झाले होते.
समितीच्या सदस्यांनी या बैठकीदरम्यान केंद्रीय गृहमंत्र्यांना धोरणाच्या मसुद्यात निर्देशित उद्दिष्ट्ये, दृष्टीकोन तसेच मोहीम यांसह संरचनात्मक सुधारणा आणि प्रशासन, उत्साही आर्थिक संस्थांच्या स्वरुपात सहकारी संस्थांचे कार्य, सहकारी संस्थांचे कार्यक्षेत्र, भांडवल तसेच निधीचे स्त्रोत, प्राधान्याक्रम विभागांचे समावेशन, तंत्रज्ञानाचा वापर, कौशल्यवाढ आणि प्रशिक्षण, शाश्वतता आणि अंमलबजावणी योजना यांच्यासह विविध घटकांबाबत महत्त्वाच्या शिफारसी यांची माहिती दिली.
पंतप्रधान नरेंद्र मोदी यांचे ‘सहकारातून समृद्धी’ आणण्याचे स्वप्न साकार करण्यासाठी तसेच नव्या धोरणाच्या माध्यमातून सहकार चळवळ तळाच्या स्तरापासून बळकट करण्यासाठी काय करता येईल याविषयी केंद्रीय गृह आणि सहकार मंत्री अमित शाह यांनी उपस्थितांना मोलाचे मार्गदर्शन केले.त्यांच्याकडून मिळालेल्या मार्गदर्शनाच्या आधारे, समिती सुधारित मसुदा तयार करणार आहे. राज्य सरकारे, केंद्रीय मंत्रालये तसेच विभाग, राष्ट्रीय सहकारी संस्था यांच्यासह सहकार क्षेत्रातील सर्व भागधारकांशी चर्चा केल्यानंतर जुलै 2023 मध्ये नवे सहकार धोरण जारी होईल अशी अपेक्षा आहे. पंतप्रधान नरेंद्र मोदी यांचे ‘सहकारातून समृद्धी’ आणण्याचे स्वप्न साकार करण्याच्या हेतूने केंद्रीय गृह आणि सहकार मंत्री अमित शाह यांच्या नेतृत्वाखाली नवीन राष्ट्रीय सहकार धोरणाचा मसुदा तयार करण्यासाठी 2 सप्टेंबर 2022 रोजी राष्ट्रीय स्तरावरील समितीची स्थापना करण्यात आली. सध्या राबविण्यात येत असलेले सहकार धोरण वर्ष 2002 मध्ये तयार करण्यात आले होते आणि बदललेल्या आर्थिक चित्राशी सुसंगत ठरणाऱ्या नव्या धोरणाचा मसुदा तयार करण्याची गरज निर्माण झाली होती.
माजी केंद्रीय मंत्री सुरेश प्रभू यांच्या अध्यक्षतेखाली ही मसुदा समिती नेमण्यात आली आहे. संपूर्ण देशभरातील एकूण 49 सदस्यांचा समावेश असलेल्या या समितीमध्ये विविध राज्य सरकारे,संबंधित केंद्रीय मंत्रालये/विभाग,आयआरएमए,आरबीआय,सारख्या संस्था, आयएफएफसीओ, एनसीसीएफ,एनएएफसीएआरडी,एनएएफसीयुबी,केआरआयबीएचसीओ, एनएफसीएसएफ, एनसीयुआय, नाफेड यांसारखे राष्ट्रीय महासंघ, विविध क्षेत्रातील सहकारी संस्था, शिक्षणतज्ञ आणि विषयतज्ञांचा समावेश आहे.
N.Chitale/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 306
संरक्षण मंत्रालय
आयएनएस तबरचा मोरोक्कन नौदलाबरोबर सराव
मुंबई, 31 ऑगस्ट 2021
परदेशातील तैनातीचा भाग म्हणून आयएनएस तबर 25 आणि 26 ऑगस्ट 21 रोजी मोरोक्कोच्या कॅसाब्लांका येथे थांबली होती .
26 ऑगस्ट 21 रोजी बंदर सोडल्यानंतर, जहाजाने कॅसाब्लांका बंदराजवळ रॉयल मोरक्कन नौदलाचे जहाज 'लेफ्टनंट कर्नल अर्रहमान' बरोबर सागरी भागीदारी सरावात भाग घेतला. या सरावादरम्यान संपर्क कौशल्य, समुद्री प्रक्रियेत भरणा प्रक्रिया आणि नौदल डावपेच सारखे उपक्रम हाती घेण्यात आले होते. परस्परांना निरोप देण्यासाठी दोन जहाजांदरम्यान पारंपारिक 'स्टीम पास्ट' ने सरावाची सांगता झाली.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
कृषी मंत्रालय
शेतकऱ्यांना सक्षम करण्यासाठी भारतीय कृषी संशोधन परिषदेचा अॅमेझॉन किसानसोबत सामंजस्य करार
नवी दिल्ली, 9 जून 2023
अधिकाधिक उत्पादन आणि उत्पन्नासाठी विविध पिकांची शास्त्रोक्त पद्धतीने लागवड करण्याबाबत शेतकऱ्यांना मार्गदर्शन करण्याच्या अनुषंगाने, एकत्रित येऊन दोन संस्थांमध्ये समन्वय निर्माण करण्यासाठी भारतीय कृषी संशोधन परिषद , नवी दिल्ली यांनी अॅमेझॉन किसानसोबत सामंजस्य करार केला. या सामंजस्य कराराअंतर्गत ,भारतीय कृषी संशोधन परिषद शेतकऱ्यांना अॅमेझॉनच्या नेटवर्कद्वारे तांत्रिकदृष्ट्या प्रोत्साहन प्रदान करेल. यामुळे शेतकऱ्यांचे जीवनमान सुधारेल आणि पीक उत्पादनात वाढ होईल. अॅमेझॉन किसान कार्यक्रमासोबत शेतकऱ्यांच्या भागीदारीतील हा सामंजस्य करार अॅमेझॉन फ्रेशसह संपूर्ण भारतातील ग्राहकांसाठी उच्च दर्जाच्या ताज्या उत्पादनांची उपलब्धता सुनिश्चित करण्यात मदत करेल.
शेतकऱ्यांना चांगला मोबदला मिळावा यासाठी अन्य शेती उत्पादने घेण्यावर म्हणजेच अनुषंगिक शेतीवर कृषी संशोधन आणि शिक्षण विभागाचे सचिव आणि आयसीएआरचे महासंचालक डॉ हिमांशू पाठक यांनी यावेळी बोलताना भर दिला. कृषी आणि हंगाम आधारित पीक योजनांमधील महत्त्वपूर्ण निविष्ठांचे महत्त्व आणि भूमिका अधोरेखित केली. तंत्रज्ञान, क्षमता बांधणी आणि नवीन माहितीचे हस्तांतरण यासाठी आयसीएआर अॅमेझॉन सोबत सहयोग करेल, असे त्यांनी नमूद केले.
आयसीएआरच्या वतीने,  उपमहासंचालक डॉ. यू.एस. गौतम आणि अॅमेझॉन फ्रेश पुरवठा साखळी आणि किसानचे वरिष्ठ उत्पादन प्रमुख सिद्धार्थ टाटा यांनी सामंजस्य करारावर स्वाक्षरी केली.
व्यापक संशोधनाद्वारे विकसित केलेल्या अचूक कृषी पद्धतींचा विस्तार करण्यासाठी सहकार्याचा आणखी विस्तार करण्यासाठी आयसीएआर-केव्हीके आणि अॅमेझॉन यांच्या वतीने पुणे येथे सुरू करण्यात आलेल्या पथदर्शी प्रकल्पाच्या परिणामांनी प्रोत्साहित केले आहे. तंत्रज्ञान हस्तांतरण आणि क्षमता बांधणी कार्यक्रमांद्वारे तंत्रज्ञानाचा आधार घेऊन शेतकऱ्यांच्या व्यापक समूहाला कृषी विज्ञान केंद्र बळकट करेल. कृषी विज्ञान केंद्रांवर इतर शेतकरी संलग्नता कार्यक्रमांवर आयसीएआर आणि अॅमेझॉन एकत्रितपणे काम करतील, प्रात्यक्षिके, चाचण्या आणि शेती पद्धती आणि शेतीची नफा वाढवण्यासाठी क्षमता बांधणी उपक्रम आयोजित करतील.याशिवाय, अॅमेझॉन प्रशिक्षण सहाय्य प्रदान करेल आणि शेतकऱ्यांना त्यांच्या उत्पादनांचे ऑनलाइन मंचाद्वारे विपणन करण्यात मदत करेल,यामुळे ग्राहकांशी थेट संपर्क साधला जाईल.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 130
आरोग्य आणि कुटुंब कल्याण मंत्रालय
कोविड-19 लसीकरण अद्ययावत माहिती - 271 वा दिवस
भारतातील एकूण लसीकरणाने 96.78 कोटींचा टप्पा पार केला.
आज संध्याकाळी 7 वाजेपर्यंत 32 लाख लस मात्रा वितरीत
नवी दिल्ली, 13 ऑक्टोबर 2021
भारतातील कोविड-19 लसीकरणाने आज 96 कोटींचा  टप्पा गाठला. आज सायंकाळी 7 वाजेपर्यंत लसीच्या 32 लाखांहून जास्त मात्रा  देण्यात आल्या. आज रात्री उशिरा अंतिम अहवाल पूर्ण होईपर्यंत दैनंदिन लसीकरण मात्रांची संख्या वाढण्याची अपेक्षा आहे.
लोकसंख्येच्या प्राधान्य गटांवर आधारित दिलेल्या लसीच्या एकूण मात्रा खालीलप्रमाणे आहेत :
|
|
Cumulative Vaccine Dose Coverage
|
|
HCWs
|
|
1st Dose
|
|
10375623
|
|
2nd Dose
|
|
9057764
|
|
FLWs
|
|
1st Dose
|
|
18360382
|
|
2nd Dose
|
|
15453809
|
|
Age Group 18-44 years
|
|
1st Dose
|
|
389942616
|
|
2nd Dose
|
|
106940919
|
|
Age Group 45-59 years
|
|
1st Dose
|
|
166945268
|
|
2nd Dose
|
|
84855744
|
|
Over 60 years
|
|
1st Dose
|
|
105311889
|
|
2nd Dose
|
|
60564531
|
|
Cumulative 1st dose administered
|
|
690935778
|
|
Cumulative 2nd dose administered
|
|
276872767
|
|
Total
|
|
967808545
लोकसंख्या प्राधान्य गटांवर आधारित आजची लसीकरणाची कामगिरी खालीलप्रमाणे आहे :
|
|
Date: 13thOctober, 2021 
|
|
HCWs
|
|
1st Dose
|
|
94
|
|
2nd Dose
|
|
8518
|
|
FLWs
|
|
1st Dose
|
|
536
|
|
2nd Dose
|
|
23436
|
|
Age Group 18-44 years
|
|
1st Dose
|
|
1055889
|
|
2nd Dose
|
|
1135725
|
|
Age Group 45-59 years
|
|
1st Dose
|
|
253614
|
|
2nd Dose
|
|
388230
|
|
Over 60 years
|
|
1st Dose
|
|
154751
|
|
2nd Dose
|
|
216204
|
|
1st Dose Administered in Total
|
|
1464884
|
|
2nd Dose Administered in Total
|
|
1772113
|
|
Total
|
|
3236997
देशातील सर्वात असुरक्षित लोकसंख्या गटांचे कोविड-19 पासून संरक्षण करण्याचे साधन म्हणून लसीकरण केले जात असून याचा सर्वोच्च स्तरावर नियमितपणे आढावा घेतला जात आहे आणि देखरेख ठेवली जात आहे.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
पंतप्रधान कार्यालय
प्रख्यात अर्थतज्ज्ञ आणि माजी केंद्रीय मंत्री प्राध्यापक वायके अलघ यांच्या निधनाबद्दल पंतप्रधानांनी शोक व्यक्त केला
नवी दिल्ली, 6 डिसेंबर 2022
पंतप्रधान नरेंद्र मोदी यांनी प्रख्यात अर्थतज्ज्ञ आणि माजी केंद्रीय मंत्री प्राध्यापक वायके अलघ यांच्या निधनाबद्दल तीव्र शोक व्यक्त केला आहे.
पंतप्रधानांनी आपल्या ट्वीटर संदेशात म्हटले आहे;
"प्राध्यापक वायके अलघ हे एक ख्यातनाम विद्वान होते, सार्वजनिक धोरणाच्या विशेषतः ग्रामीण विकास, पर्यावरण आणि अर्थशास्त्र या पैलूंचा त्यांना विशेष ध्यास होता. त्यांच्या निधनाचे वृत्त दुःखद आहे . त्यांच्या बरोबर केलेल्या संवादाच्या स्मृती कायम राहतील. त्यांचे कुटुंबीय आणि मित्र परिवाराच्या दुःखात मी सहभागी आहे, ओम शांती.”
R.Aghor/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पर्यावरण, वन एवं जलवायु परिवर्तन मंत्रालय
स्वच्छ-निर्मल तट अभियानाला आजपासून सुरुवात
नवी दिल्ली, 11 नोव्हेंबर 2019
सागरी किनारे स्वच्छ राहावेत, इथली जीवसृष्टी अबाधित रहावी, स्वच्छ किनाऱ्यांप्रती नागरिकांत जागरुकता निर्माण व्हावी या उद्देशाने केंद्रीय पर्यावरण, वन आणि हवामान बदल मंत्रालयाने स्वच्छ-निर्मल तट अभियान हाती घेतले आहे.
आजपासून 17 नोव्हेंबरपर्यंत चालणाऱ्या या अभियानासाठी 50 किनारे निश्चित करण्यात आले आहेत.
गुजरात, दमण आणि दीव, महाराष्ट्र, गोवा, कर्नाटक, केरळ, तामिळनाडू, पुद्दुचेरी, आंध्रप्रदेश, ओदिशा या दहा किनारी राज्ये/केंद्रशासित प्रदेशातले काही किनारे निश्चित करण्यात आले आहेत. या अभियानात शालेय विद्यार्थी/महाविद्यालये, जिल्हा प्रशासन, स्थानिक आणि संबंधित यात सहभागी होत आहेत.
रोज दोन तास किनारा स्वच्छतेचे काम करण्यात येणार आहे.
B.Gokhale/N.Chitale/P.Malandkar
(Visitor Counter : 80
भारतीय निवडणूक आयोग
मुख्य निवडणूक आयुक्त/ निवडणूक आयुक्तांचा स्वतःला उपलब्ध असणारे विशेष लाभ आणि विशेषाधिकार यांत स्वेच्छेने कपात करण्याचा निर्णय
व्यक्तिगत खर्चासाठी मिळणाऱ्या भत्त्याबाबत प्राप्तिकर सवलत न वापरण्याचा मुख्य निवडणूक आयुक्त/ निवडणूक आयुक्त यांचा निर्णय
दरवर्षी दोन एलटीसीचा त्याग करण्याचा मुख्य निवडणूक आयुक्त/ निवडणूक आयुक्त यांचा निर्णय
नवी दिल्ली, 20 मे 2022
15 मे 2022 रोजी भारताचे मुख्य निवडणूक आयुक्त म्हणून पदभार स्वीकारल्यानंतर राजीव कुमार यांनी निवडणूक आयुक्त अनुपचंद्र पांडे यांच्यासह आज निवडणूक आयोगाची पहिली बैठक घेतली.
या बैठकीत इतर मुद्द्यांबरोबरच मुख्य निवडणूक आयुक्त/ निवडणूक आयुक्त यांना उपलब्ध असणारे विशेष लाभ आणि विशेषाधिकार यांचा आढावा घेऊन त्यावर पुनर्विचार करण्यात आला. यांमध्ये व्यक्तिगत खर्चासाठीच्या भत्त्यासंबंधाने मिळणाऱ्या प्राप्तिकर सवलतींचाही समावेश होता.
निवडणूक आयोग  कायदा, 1991 नुसार मुख्य निवडणूक आयुक्त/ निवडणूक आयुक्त यांना वेतनाबरोबरचे विशेष लाभ आणि विशेषाधिकार मिळतात. मुख्य निवडणूक आयुक्त/ निवडणूक आयुक्त यांना मिळू शकणारे असे लाभ पुढीलप्रमाणे-:
- अन्न इत्यादी व्यक्तिगत बाबींवरील खर्चासाठी दरमहा रू. 34000/- चा भत्ता. यावर मुख्य निवडणूक आयुक्त/ निवडणूक आयुक्त यांना प्राप्तिकर भरावा लागत नाही.
- स्वतःसाठी, जोडीदारासाठी आणि अवलंबित कुटुंबियांसाठी दरवर्षी तीनदा एलटीसी म्हणजे सुट्टी प्रवास सवलत मिळते.
व्यक्तिगत हक्क आणि लाभांबाबत संयम बाळगण्याची आवश्यकता आहे, असे आयोगाचे मत पडले. आयोगाने एकमताने निर्णय घेतला की-
- मुख्य निवडणूक आयुक्त/ निवडणूक आयुक्त यांना सध्या दिले जाणारे प्राप्तिकर विषयक लाभ ते घेणार नाहीत. यावर उचित कार्यवाही करण्यासाठी केंद्र सरकारला प्रस्ताव पाठवण्याचा निर्णय यावेळी घेण्यात आला.
- तसेच, मुख्य निवडणूक आयुक्त/ निवडणूक आयुक्त वर्षात त्यांना दिल्या जाणाऱ्या तीनपैकी केवळ एका एलटीसीचा उपयोग करतील.S.Patil/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 3827